David (imperator Trapezuntinus)
Vide etiam paginam fere homonymam: David Comnenus. David e familia Magnorum Comnenorum (Graece Δαυΐδ Μέγας Κομνηνός; natus anno circiter 1408; Constantinopoli interfectus die 1 Novembris 1463) fuit imperator Trapezuntinus, filius Alexii IV imperatoris, quem ex Theodora Cantacuzena uxore genuit. Imperium tenuit ab anno fere 1458 usque ad 1461, quo anno Maomethes II imperator Ottomanidarum Trapezuntem debellavit. David Magnus Comnenus mense Novembri anni 1426 in matrimonium duxit Mariam principissam Gotthiae. Filios duos genuit, ambo anno 1463 iuxta patrem interfectos, filiasque duas.